Դեդրիկ Բոյատա

**Դեդրիկ Բոյատա** (, ), բելգիացի պրոֆեսիոնալ ֆուտբոլիստ։ Ներկայումս հանդես է գալիս Սելտիկի և Բելգիայի ազգային հավաքականի կազմում։ Խաղում է կենտրոնական պաշտպանի դիրքում։

## Ակումբային կարիերա
### Մանչեսթեր Սիթի
Մանչեսթեր Սիթիի ակադեմիային Բոյատան միացել է 2006 թվականին։ 2008 թվականին նա ակումբի մինչև 19 տարեկանների թիմի հետ հաղթեց Անգլիայի երիտասարդական գավաթը՝ մասնակցելով Չելսիի դեմ եզրափակչի երկու խաղերին։ 2009 թվականի ապրիլին Բոյատան ճանաչվեց Մանչեսթեր Սիթիի ակադեմիայի ամսվա լավագույն ֆուտբոլիստ։ 2009-10 մրցաշրջանում նա ակադեմիայի 7 ֆուտբոլիստներից էր, ովքեր սկսեցին մարզվել Սիթիի առաջին թիմի ֆուտբոլիստների հետ։

Մանչեսթեր Սիթիի առաջին թիմի կազմում իր դեբյուտը Բոյատան նշեց 2010 թվականի հունվարի 2-ին՝ Անգլիայի գավաթի Միդլսբրոյի դեմ խաղում։ Պրեմիեր Լիգայում իր դեբյուտը նշեց հունվարի 11-ին՝ Բլեքբուրնի դեմ խաղում։ Պրեմիեր Լիգայում իր առաջին հանդիպումը թիմի մեկնարկային կազմում անցկացրեց փետրվարի 6-ին՝ Հալ Սիթիի դեմ խաղում։ 2009-10 մրցաշրջանում Բոյատան ճանաչվեց Մանչեսթեր Սիթիի տարվա լավագույն երիտասարդ ֆուտբոլիստ։

Իր առաջին գոլը պրոֆեսիոնալ կարիերայում Բոյատան խփեց 2010 թվականի օգոստոսի 26-ին՝ Եվրոպայի Լիգայի որակավորման փլեյ օֆֆ փուլի Տիմիշոարայի դեմ խաղում։ Եվրոպայի Լիգայում իր առաջին հանդիպումը անցկացրեց սեպտեմբերի 16-ին՝ Ռեդ Բուլ Զալցբուրգի դեմ խաղում։ Հոկտեմբերի 24-ին՝ Արսենալի դեմ խաղի 5-րդ րոպեին բելգիացին կարմիր քարտ ստացավ վերջին հույսի խախտման համար։ 2010-11 մրցաշրջանում Բոյատան անցկացրեց 17 հանդիպում բոլոր մրցաշարերում՝ օգնելով Մանչեսթեր Սիթիին հաղթել Անգլիայի գավաթը։

2011 թվականի օգոստոսի 26-ին Բոյատան 1 տարվա վարձավճարով տեղափոխվեց Բոլտոն։ Իր դեբյուտը ակումբի կազմում նշեց սեպտեմբերի 10-ին՝ Մանչեսթեր Յունայթեդի դեմ խաղում։ Իր առաջին գոլը խփեց հոկտեմբերի 2-ին՝ Չելսիի դեմ խաղում։ Բոլտոնի կազմում Բոյատան անցկացրեց 17 հանդիպում՝ դառնալով 1 գոլի հեղինակ։

2012 թվականի օգոստոսի 31-ին Բոյատան կարճ վարձավճարով միացավ Տվենտեին։ Իր դեբյուտը նշեց սեպտեմբերի 15-ին՝ Վիլեմ II-ի դեմ խաղում։ 2013 թվականի հունվարի 8-ին նա վերադարձավ Մանչեսթեր Սիթի՝ հոլանդական ակումբի կազմում անցկացնելով 10 հանդիպում։

Մանչեսթեր Սիթի վերադառնալուց հետո Բոյատան իր առաջին հանդիպումը անցկացրեց 2013 թվականի սեպտեմբերի 24-ին՝ Անգլիայի լիգայի գավաթի Ուիգան Ատլետիկի դեմ խաղում։ 2013-14 մրցաշրջանում նա ակումբի հետ հաղթեց Պրեմիեր Լիգան և Անգլիայի լիգայի գավաթը՝ անցկացնելով 6 հանդիպում բոլոր մրցաշարերում։ 2013 թվականի մայիսի 28-ին Բոյատան երկարաձգեց իր պայմանագիրը ակումբի հետ մինչև 2016 թվականը։

### Սելտիկ
2015 թվականի հունիսին Բոյատան 4 տարվա պայմանագիր կնքեց Սելտիկի հետ։ Ակումբը նրա համար վճարեց 1․5 միլիոն ֆունտ ստերլինգի դիմաց։ Իր դեբյուտը նշեց հուլիսի 15-ին՝ Չեմպիոնների Լիգայի որակավորման երկրորդ փուլի Ստյարնանի դեմ խաղում՝ այս խաղում դառնալով գոլի հեղինակ։ Իր առաջին հանդիպումը Շոտլանդիայի առաջնությունում անցկացրեց օգոստոսի 1-ին՝ Ռոս Կաունտիի դեմ խաղում։ 2015-16 մրցաշրջանում Բոյատան շատ քննադատությունների արժանացավ երկրպագուների կողմից՝ Աբերդինի դեմ խաղում իր խախտումից հետո նշանակված 11-մետրանոցի և Եվրոպայի Լիգայում բաց թողած գոլերի համար։

2016-17 մրցաշրջանում Բոյատան իր առաջին հանդիպումը անցկացրեց միայն նոյեմբերի 18-ին՝ Կիլմարնոկի դեմ խաղում։ Այս մրցաշրջանում իր երկրորդ հանդիպումը անցկացրեց հունվարի 22-ին՝ Շոտլանդիայի գավաթի Ալբիոն Ռովերսի դեմ խաղում։ Հաջորդ 3 հանդիպումներում Բոյատան դարձավ 2 գոլի հեղինակ՝ 2 դեպքում էլ 1-0 հաշվով հաղթանակ պարգևելով Սելտիկին։

2017-18 մրցաշրջանում Բոյատան անցկացրեց 39 հանդիպում՝ դառնալով 3 գոլի և 3 գոլային փոխանցման հեղինակ՝ օգնելով իր թիմին տեղական տրեբլ նվաճել՝ հաղթելով Շոտլանդիայի առաջնությունը, Շոտլանդիայի գավաթը և Շոտլանդիայի լիգայի գավաթը։

## Միջազգային կարիերա
Բոյատան հանդես է եկել Բելգիայի մինչև 19 և մինչև 21 տարեկանների երիտասարդական հավաքականներում։ Բելգիայի ազգային հավաքական առաջին անգամ հրավիրվեց 2010 թվականի օգոստոսին՝ Ֆինլանդիայի դեմ խաղի համար։ Իր դեբյուտը ազգային հավաքականում նշեց հոկտեմբերի 12-ին՝ Ավստրիայի դեմ խաղում։ Բելգիայի հավաքականում Բոյատան հաջորդ անգամ խաղադաշտ դուրս եկավ 2016 թվականի մարտի 29-ին՝ Պորտուգալիայի դեմ խաղում։

2018 թվականի մայիսին Բոյատան ընդգրկվեց Բելգիայի՝ աշխարհի առաջնության համար վերջնական կազմում։

## Կարիերայի վիճակագրություն
### Ակումբային վիճակագրություն
*2018 թվականի հունիսի 5-ի դրությամբ*

### Միջազգային վիճակագրություն
*2018 թվականի հունիսի 5-ի դրությամբ*

## Նվաճումներ
### Ակումբային
**Մանչեսթեր Սիթի**

* Պրեմիեր Լիգա․ 2013–14
* Անգլիայի գավաթ․ 2010–11
* Անգլիայի լիգայի գավաթ․ 2013–14

**Սելտիկ**

* Շոտլանդիայի առաջնություն․ 2015–16, 2016–17, 2017–18
* Շոտլանդիայի գավաթ․ 2016–17, 2017–18
* Շոտլանդիայի լիգայի գավաթ․ 2017–18

## Ծանոթագրություններ

## Արտաքին հղումներ
* Բոյատան transfermarkt-ում
* Բոյատան soccerbase.com-ում
* Բոյատան WhoScored.com կայքում
* Բոյատան Սելտիկի պաշտոնական կայքում
* Բոյատան Պրեմիեր Լիգայի պաշտոնական կայքում
* Բոյատան ՈՒԵՖԱ-ի պաշտոնական կայքում

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Բելգիայի հավաքականի ֆուտբոլիստներ
Կատեգորիա:Բելգիացի ֆուտբոլիստներ
Կատեգորիա:Բեռլինի Հերտայի ֆուտբոլիստներ
Կատեգորիա:Բոլթոն Ուոնդերերսի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Մանչեսթեր Սիթիի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սելտիկի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Տվենտեի ֆուտբոլիստներ